De Tour de France [ ˌtuʀdəˈfʀɑ̃ːs ], aa Grand Boucle [ gʀɑ̃dˈbukl ] ("Groaße Schleifn") oda a oafach Le Tour [ ləˈtuːʀ ], is des berühmteste und fia de Fahra wichtigste Radlrenna auf da ganzn Welt. Seit 1903 werd de Tour alle Jåhr - mit Ausnahm vo da Zeit vom Ersten (ausgfalln 1915-1918) und Zwoaten Weltkriag (ausgfalln 1940-1946) - während drei Wocha im Juli austragn und führt dabei quer durch Frankreich und des nachane Ausland. Des Renna werd vo da Amaury Sport Organisation (ASO) veranstalt. Seit 2005 ghert de Tour zu dera damois nei eigführtn UCI ProTour. Die Tour guit nåch da Fuaßboi-Weltmoastaschaft und de Olympischn Spiele ois drittgreßts Sportereignis auf da Welt.